GRB

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 022-05/19-01/65

URBROJ: 2186-06-01/19-6

Petrijanec, 4. rujna 2019.

Na temelju članka 49. Statuta općine Petrijanec (»Službeni vjesnik Varaždinske županije«, broj 16/13 i 52/17), podnosim Općinskom vijeću Općine Petrijanec sljedeće:

**POLUGODIŠNJE IZVJEŠĆE**

**o radu općinskog načelnika Općine Petrijanec**

**za razdoblje od 01. siječnja do 30. lipnja 2019. godine**

**I. UVODNI DIO**

Sukladno zakonskim obvezama, utvrđenim i Statutom Općine Petrijanec, općinski načelnik obvezan je dva puta godišnje podnijeti Općinskom vijeću polugodišnje izvješće o svom radu.

Zakonom o lokalnoj i područnoj (regionalnoj) samoupravi, utvrđeno je da općinski načelnik obavlja izvršne poslove lokalne samouprave, priprema prijedloge općih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovog samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, a u skladu sa zakonom i statutom, te obavlja i druge poslove utvrđene statutom.

U izvještajnom razdoblju općinski načelnik Općine Petrijanec, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršavanje općih akata Općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, utvrdio prijedlog godišnjeg proračuna Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad te obavljao i druge poslove u skladu sa zakonom, statutom Općine i aktima Vijeća.

**II. DJELOVANJE OPĆINSKOG NAČELNIKA**

**1. U području zaposlenosti – nositelja poslova:**

U izvještajnom razdoblju ostvarena je otvorena, dobra, iskrena i kontinuirana suradnja sa suradnicima, kako sa upravnim odjelom i vijećnicima Općinskog vijeća Općine Petrijanec, tako i sa ovlaštenim osobama na razini županije, gradova, općina i s predstavnicima resornih ministarstava.

U Općini Petrijanec je na dan 30.06.2019. godine u radnom odnosu na neodređeno i određeno vrijeme bilo ukupno zaposleno 6 službenika.

**1. Dužnosnici:......................................................................................** 2

(općinski načelnik)

(zamjenik općinskog načelnika)

**2. Jedinstveni upravni odjel:…………................................................** 6

(4 službenika na neodređeno vrijeme)

(2 službenika na određeno vrijeme)

**2. U području financija:**

U izvještajnom razdoblju načelnik je inicirao i nadzirao poslove izvršavanje proračuna za 2019. godinu, izradu propisanih izvješća u svezi s izvršenjem proračuna, nadzirao je vođenje računovodstva proračuna, vođenje propisanih poslovnih knjiga, brinuo o prikupljanju prihoda koji pripadaju Općini Petrijanec kao i druge poslove i aktivnosti vezane za financijsko poslovanje Općine Petrijanec.

**1.** **Ukupni prihodi poslovanja** Općine Petrijanec za prvih šest mjeseci 2019. godine bili su 8.658.064,43 kuna.

**2. Ukupni rashodi poslovanja** Općine Petrijanec za prvih šest mjeseci 2019. godine bili su 8.043.999,06 kuna.

Proračun Općine Petrijanec za 2019. godinu i projekcije Proračuna Općine Petrijanec za 2020. i 2021. godinu doneseni su na 13. sjednici Općinskog vijeća Općine Petrijanec dana godine, a objavljeni u »Službenom vjesniku Varaždinske županije« broj 80/18.

1. izmjene i dopune Proračuna Općine Petrijanec za 2019. godinu donesene su na 17. sjednici Općinskog vijeća Općine Petrijanec dana 16. svibnja 2019. godine, a objavljene su u »Službenom vjesniku Varaždinske županije« broj 32/19.

**3. U području javnosti rada**

Javnost rada osigurana je objavom akata u Službenom vjesniku Varaždinske županije, na web stranici Općine Petrijanec [www.petrijanec.hr](http://www.petrijanec.hr), na oglasnoj ploči Općine Petrijanec, na sjednicama Općinskog vijeća Općine Petrijanec, u komunikaciji s građanima te kroz medije.

**4. U području predlaganja akata koje donosi Općinsko vijeće Općine Petrijanec**

Na inicijativu i na prijedlog općinskog načelnika, a na temelju zakonskih ovlasti Općinsko vijeće Općine Petrijanec donijelo je u razdoblju od 01. siječnja do 30. lipnja 2019. godine sljedeće akte:

1. Odluka o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Petrijanec za 2019. godinu
2. Odluka o komunalnom doprinosu
3. Odluka o komunalnoj naknadi
4. Odluka o izravnoj dodjeli sredstava financijske potpore prema programima rada udruga sa sjedištem na području Općine Petrijanec
5. Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj
6. Odluka o gospodarenju nekretninama u vlasništvu Općine Petrijanec
7. Odluka o zakupu i kupoprodaji poslovnih prostora u vlasništvu Općine Petrijanec
8. Odluka o davanju na privremeno i povremeno korištenje poslovnog prostora u objektima u vlasništvu Općine Petrijanec
9. Odluka o postupku za osnivanje prava služnosti na javnim površinama kojima upravlja Općina Petrijanec i na nekretninama koje su u vlasništvu Općine Petrijanec
10. Odluka o davanju u zakup i korištenje javnih površina u vlasništvu Općine Petrijanec
11. Odluka o prihvaćanju Polugodišnjeg izvješća o radu općinskog načelnika Općine Petrijanec za razdoblje od 01. srpnja do 31. prosinca 2018. godine
12. Odluka o imenovanju ulice u naselju Majerje
13. Odluka o donošenju Plana djelovanja Općine Petrijanec u području prirodnih nepogoda za 2019. godinu
14. Plan djelovanja Općine Petrijanec u području prirodnih nepogoda za 2019. godinu
15. Odluka o donošenju Strategije upravljanja imovinom Općine Petrijanec za razdoblje 2019. – 2025. godine
16. Strategija upravljanja imovinom Općine Petrijanec za razdoblje 2019. – 2025. godine
17. Odluka o provedbi posebnih mjera sprječavanja odbacivanja otpada na području Općine Petrijanec za 2019. godinu
18. Zaključak o prihvaćanju Izvješća o provedbi Plana gospodarenja otpadom Općine Petrijanec za 2019. godinu
19. Izvješće o provedbi Plana gospodarenja otpadom Općine Petrijanec za 2018. godinu
20. Zaključak o prihvaćanju Izvješća o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada te mjera za uklanjanje otpada Općine Petrijanec za 2018. godinu
21. Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada te mjera za uklanjanje otpada Općine Petrijanec za 2018. godinu
22. Zaključak o usvajanju Izvješća o primjeni agrotehnički mjera na području Općine Petrijanec u 2018. godini
23. Izvješće o primjeni agrotehničkih mjera na području Općine Petrijanec u 2018. godini
24. Godišnji izvještaj o izvršenju Proračuna Općine Petrijanec za 2018. godinu
25. Izvješće o izvršenju Plana razvojnih programa Općine Petrijanec za 2018. godinu
26. Odluka o raspodjeli rezultata poslovanja Općine Petrijanec za 2018. godinu
27. Izvješće o izvršenju Programa javnih potreba u društvenim djelatnostima Općine Petrijanec za 2018. godinu
28. Izvješće o izvršenju Programa građenja komunalne infrastrukture na području Općine Petrijanec za 2018. godinu
29. Izvješće o izvršenju Programa održavanja komunalne infrastrukture na području Općine Petrijanec za 2018. godinu
30. 1. izmjene i dopune Proračuna Općine Petrijanec za 2019. godinu
31. I. izmjene i dopune Razvojnih programa Općine Petrijanec za 2019. godinu i projekcije razvojnih programa Općine Petrijanec za 2020. i 2021. godinu
32. I. izmjene i dopune Programa javnih potreba u društvenim djelatnostima Općine Petrijanec za 2019. godinu
33. I. izmjene i dopune Programa građenja komunalne infrastrukture na području Općine Petrijanec za 2019. godinu
34. I. izmjene i dopune Programa održavanja komunalne infrastrukture na području Općine Petrijanec za 2019. godinu
35. Odluka o izradi 2. izmjena i dopuna Prostornog plana uređenja Općine Petrijanec
36. Odluka o osnivanju Savjeta mladih Općine Petrijanec
37. Godišnji plan davanja koncesija za 2019. godinu
38. Analiza davanja koncesija i procjena vrijednosti koncesije za obavljanje komunalne djelatnosti dimnjačarskih poslova na području Općine Petrijanec
39. Odluke o obavljanju dimnjačarskih poslova na području Općine Petrijanec
40. Godišnji provedbeni plan unaprjeđenja zaštite od požara za područje Općine Petrijanec za 2019. godinu
41. Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini na području Općine Petrijanec
42. Odluka o kupnji zemljišta k.č.br. 1205 k.o. Petrijanec
43. Odluka o kupnji zemljišta k.č.br. 325/5 k.o. Petrijanec
44. Odluka o promjeni dijela granice između naselja Petrijanec i Družbinec
45. Odluka o dodjeli javnih priznanja Općine Petrijanec u 2019. godini

**5. U području predlaganja i donošenja akata iz nadležnosti općinskog načelnika**

1. Plan prijma u službu u Jedinstveni upravni odjel Općine Petrijanec u 2019. godini
2. Plan nabave za 2019. godinu
3. 1. izmjena Plana nabave za 2019. godinu
4. Odluka o započinjanju postupka ocjene o potrebi strateške procjene utjecaja na okoliš Nacrta Odluke o izradi 2. izmjena i dopuna Prostornog plana uređenja Općine Petrijanec
5. Odluka kojom s utvrđuje da nije potrebno provesti stratešku procjenu utjecaja na okoliš Nacrta Odluke o izradi 2. izmjena i dopuna PPUO Petrijanec

**Općinski načelnik je u razdoblju od 01. siječnja do 30. lipnja 2019. godine zaključio:**

* ugovora o javnim radovima 3
* ugovora o financiranju javnih potreba (udruge) 17
* izvođenju radova 2
* ugovor o stručnom nadzoru 1
* poslovna suradnja 32
* održavanje komunalne infrastrukture 1
* izvođenje predstave 1
* sufinanciranje projekata 5
* ugovor o darovanju 1
* zakup mobilnog reciklažnog dvorišta 2
* kupoprodajni ugovor 1
* ugovor o utvrđivanju suvlasništva 1
* ugovori za priključenje 4

1. **U području zapošljavanja nezaposlenih osoba**

Temeljem zaključenog ugovora s Ministarstvom rada i mirovinskog sustava i Općine Petrijanec, provodi se projekt "Zaželi – pomoć u zajednici za starije osobe" na području Općine Petrijanec. Na projektu je zaposleno 10 žena na određeno vrijeme.

1. **U području zaštite i spašavanja**

Općinsko vijeće Općine Petrijanec je na 17. sjednici održanoj 16. svibnja 2019. godine donijelo Godišnji provedbeni plan unaprjeđenja zaštite od požara za područje Općine Petrijanec za 2019. godinu i Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini na području Općine Petrijanec.

**III. PRIJAVLJENI PROJEKTI U 2019. GODINI**

**1. Ulica Alojzija Stepinca u Petrijancu – rekonstrukcija ceste:** Datum prijave: 25.02.2019. - Ministarstvo regionalnog razvoja i fondova EU – Program održivog razvoja lokalne zajednice. – *odobreno 150.000,00 kn.-provedena nabava, Odluka o odabiru*

Ukupan iznos projekta: 611.003,59 kn

Iznos zatražen od Ministarstva: 274.951,62 kn

Iznos sufinanciranja općine: 336.051,97 kn

**2.** **Ulica Andrije Hebranga u Petrijancu – rekonstrukcija ceste:** Datum prijave: 11.03.2019. - Ministarstvo regionalnog razvoja i fondova EU – Program održivog razvoja lokalne zajednice *– nije odobreno*

Ukupan iznos projekta: 1.333.331,25 kn

Iznos zatražen od Ministarstva: 599.999,06 kn

Iznos sufinanciranja općine: 733.332,19 kn

**3. Radnička ulica u Majerju – rekonstrukcija ceste:** Datum prijave: 06.03.2019. - Ministarstvo graditeljstva i prostornoga uređenja – Poticanje razvoja komunalnog gospodarstva i ujednačavanje komunalnog standarda u 2019. godini. – *odobreno 315.000,00 kn.*

Ukupan iznos projekta: 1.238.937,50 kn

Iznos zatražen od Ministarstva: 450.000,00 kn

Iznos sufinanciranja općine: 788.937,50 kn

**4. Nabava šumskog malčera:** Datum prijave:13.03.2019. – Ministarstvo graditeljstva i prostornoga uređenja – Poticanje razvoja komunalnog gospodarstva i ujednačavanje komunalnog standarda u 2019. godini – *čeka na rezultate*

Ukupan iznos projekta: 247.448,75 kn

Iznos zatražen od Ministarstva: 100.000,00 kn

Iznos sufinanciranja općine: 147.448,75 kn

**5. Gradnja punionice vozila na električnu energiju:** Datum prijave: 15.05.2019. - Fond za zaštitu okoliša i energetsku učinkovitost – Sufinanciranje gradnje punionica vozila na električnu energiju 2019. – *odobreno 36.412,25 kn*

Ukupan iznos projekta: 131.666,88 kn

Iznos zatražen od Ministarstva: 52.666,75 kn

Iznos sufinanciranja općine: 79.000,13 kn

**6. Energetski učinkovito vozilo:** Datum prijave: 17.05.2019. – Fond za zaštitu okoliša i energetsku učinkovitost – Sufinanciranje kupnje energetski učinkovitih vozila pravnim osobama određenim kao korisnici sredstava Fonda 2019. – *odobreno 80.000,00 kn*

Ukupan iznos projekta: 225.125,00 kn

Iznos zatražen od Ministarstva: 90.050,00 kn

Iznos sufinanciranja općine: 135.075,00 kn

**7.** **Europa za građane:** Datum prijave: 26.02.2019. - mjera Umrežavanje gradova financira se iz programa Europa za građane. *– nije odobreno.*

Ukupan iznos projekta: 93.240,00 €

Iznos zatražen od Ministarstva: 93.240,00 €

Iznos sufinanciranja općine: 0,00 kn

**8. Iskaz interesa za poboljšanje sportske infrastrukture za razdoblje 2019.-2022. godine** – Nogometni klub Nova Ves, HNS – Hrvatski nogometni savez „Uređenje i navodnjavanje nogometnog igrališta Nova Ves“

Odobreno: 30.000,00 kn

**9. Trg Svetog Petra i Pavla i župno dvorište, arheološko istraživanje** listopad 2018. – Ministarstvo kulture, georadarska istraživanja – dobivena sredstva: 30.000,00 kn. *– odobreno – u fazi nabave*

Ukupan iznos projekta: 34.000,00 kn

Iznos zatražen od Ministarstva: 30.000,00 kn

Iznos sufinanciranja općine: 4.000,00 kn

**10.** **Sufinanciranje provedbe EU projekata na regionalnoj i lokalnoj razini za 2019. godinu:** Datum prijave:02.07.2019. – Ministarstvo regionalnog razvoja i fondova EU – Energetska obnova zgrade Sportskog centra Nova Ves na adresi Rade Končara 10, Nova Ves Petrijanečka – *čeka se na rezultate.*

Ukupan iznos projekta: 634.946,38 kn

Iznos zatražen od Ministarstva: 184.023,43 kn

Iznos sufinanciranja općine: 450.922,95 kn

**11.** **Sufinanciranje provedbe EU projekata na regionalnoj i lokalnoj razini za 2019. godinu:** Datum prijave:02.07.2019. – Ministarstvo regionalnog razvoja i fondova EU – Energetska obnova zgrade Društvenog doma na adresi Ljudevita Gaja 1, Nova Ves Petrijanečka - *čeka se na rezultate.*

Ukupan iznos projekta: 731.493,13 kn

Iznos zatražen od Ministarstva: 156.960,17 kn

Iznos sufinanciranja općine: 574.532,96 kn

**PRIJAVLJENI PROJEKTI ZA UDRUGE, A PRIJAVE JE IZRADILA OPĆINA PETRIJANEC:**

**1. Varaždinska županija**

* Kulturno umjetničko društvo Općine Petrijanec – projekt „Liepi cajti s KUD-om“ – *nije odobreno.*
* Lovačko društvo šljuka Petrijanec – projekt Gađanje glinenih golubova – *nije odobreno.*
* Nogometno športski klub Orač – projekt Malonogometni turnir 2019. – *nije odobreno.*
* „Konj, moj prijatelj“ Općine Cestica, Petrijanec, Sračinec i Vinica – projekt Konjičke igre u Zelendvoru – donacija Udruzi 14.000,00 kn – *odobreno i provedeno.*
* Udruga umirovljenika Općine Petrijanec – projekt Mi smo uz vas – donacija Udruzi 5.000,00 kn – *odobreno.*

**2. HEP Natječaj za donacije udruga 2019**

* „Konj, moj prijatelj“ Općine Cestica, Petrijanec, Sračinec i Vinica - projekt Konjičke igre u Zelendvoru – *nije odobreno.*
* Kulturno umjetničko društvo Općine Petrijanec – projekt Glumom do samopouzdanja – *nije odobreno*.
* Nogometno športski klub Orač – projekt Sudjelujem, treniram, pobjeđujem – *nije odobreno.*
* Udruga umirovljenika Općine Petrijanec – projekt Socijalna podrška starijih i nemoćnih osoba – *nije odobreno.*

**3. Središnji državni ured za šport**

* Nogometni klub Nova Ves – projekt Zabavna škola nogometa – *nije odobreno.*
* Nogometno športski klub Orač – projekt Dečec kup 2019. – *nije odobreno.*

**4. Ministarstvo za demografiju, obitelj, mlade i socijalnu politiku**

* Udruga umirovljenika Općine Petrijanec – projekt Socijalna podrška i uključivanje starijih osoba u zajednicu – *čeka se na rezultate.*
* Udruga umirovljenika Općine Petrijanec – projekt Socijalna podrška i prijevoz osoba starije životne dobi – *čeka se na rezultate.*
* Udruga Roma Varaždinske županije - Projekt Socijalna podrška marginaliziranih skupina – *čeka se na rezultate.*

**IV. AKTIVNOSTI U 2019. GODINI – REALIZIRANI PROJEKTI ILI PROJEKTI U TRENUTNOJ REALIZACIJI**

1. **Program ruralnog razvoja, Mjera 7.2.2. „Rekonstrukcija ceste i oborinske kanalizacije nerazvrstane ceste na k.č.br. 55 do 1026 k.o. Petrijanec – Ulica Butina“**

Ukupan iznos projekta: 1.816.806,69 kn

Iznos zatražen od Ministarstva/Agencije za plaćanje u poljoprivredi: 1.750.437,25 kn

Iznos sufinanciranja općine: 66.369,44 kn

Ulica je realizirana, obnovljena i izgrađena, tehnički pregled je najavljen 04.08.2019. ulica je u cijelosti plaćena, potražuju se sredstva temeljem ZNS-a od Agencije za plaćanje u poljoprivredi i ribarstvu.

1. **Energetska obnova društvenog doma u Novoj Vesi Petrijanečkoj:**

Datum prijave: 15.01.2018. - Ministarstvo graditeljstva i prostornoga uređenja - Energetska obnova i korištenje obnovljivih izvora energije u zgradama javnog sektora – Fond za zaštitu okoliša

Ukupan iznos projekta: 639.343,13 kn

Iznos odobren od Ministarstva/fonda: 260.888,43 kn

03. srpnja 2019. Potpisan je ugovor o izvođenju radova, radovi bi trebali biti gotovi do 30. rujna 2019.

**3. Unaprjeđenje komunalnog standarda - rekonstrukcija vatrogasno društvenog doma Družbinec:**

Datum prijave: 12.03.2018. - Ministarstvo graditeljstva i prostornog uređenja - Sufinanciranje projekata JLS za poticanje razvoja komunalnog gospodarstva i ujednačavanje komunalnog standarda u 2018. godini

Čeka na tehnički pregled, završen i obnovljen dom.

**4. Izgradnja komunalne infrastrukture na groblju u Novoj Vesi Petrijanečkoj:**

Datum prijave: 12.03.2018. - Ministarstvo graditeljstva i prostornog uređenja - Sufinanciranje projekata JLS za poticanje razvoja komunalnog gospodarstva i ujednačavanje komunalnog standarda u 2018. godini

Odobreno i odrađeno krajem ožujka.

**5.** **„Zaželi – program zapošljavanja žena“**

**Naziv projekta: “Zaželi – pomoć u zajednici za starije osobe“**

Datum prijave: 16.02.2018. – broj poziva UP.02.1.1.05, u sklopu ESF Operativnog programa „Učinkoviti ljudski potencijali 2014. – 2020. „ ukupna vrijednost bespovratnih sredstava: 2.179.448,00. Nezaposleni, uključujući i dugotrajno nezaposlene (10 žena) i Viši stručni suradnik za EU projekte - Voditelj projekta i Administrativni referent – Administrator projekta

Ukupan iznos projekta: 2.179.448,00 kn

Iznos zatražen od Ministarstva: 2.179.448,00 kn

Iznos sufinanciranja općine: 0 kn

Projektne aktivnosti redovito se uspješno obavljaju. Poslana su 4 Zahtjeva za nadoknadu sredstava, samo jedan je pregledan, odobren i isplaćen.

**6. Energetska obnova zgrade Sportskog centra Nova Ves** na adresi Rade Končara 10, Nova Ves Petrijanečka.

Datum prijave: 06.08.2018. - Ministarstvo graditeljstva i prostornoga uređenja - Energetska obnova i korištenje obnovljivih izvora energije u zgradama javnog sektora – Fond za zaštitu okoliša

Ukupan iznos projekta: 634.946,38 kn

Iznos odobren: 340.098,26 kn

03. srpnja 2019. potpisan je ugovor o izvođenju radova, radovi bi trebali biti gotovi do 30. rujna 2019.

**7. Nadogradnja dječjeg vrtića Petrijanec**:

Datum prijave: 26.03.2018. - Ministarstvo za demografiju, obitelj, mlade i socijalnu politiku - Program podrške poboljšanju materijalnih uvjeta u predškolskim ustanovama/dječjim vrtićima.

Iznos odobren: 1.467.982,00 kn

U završnoj fazi radova odobreni ZNS-ovi od Ministarstva za demografiju, obitelj, mlade i socijalnu politiku.

**Tablični prikaz ugovorenih i/ili realiziranih projekata u 2019. godini:**

|  |  |  |  |  |
| --- | --- | --- | --- | --- |
| NAZIV PROJEKTA | UKUPAN IZNOS PROJEKTA | IZNOS ZATRAŽEN PROJEKTOM | IZNOS SUFINANCIRANJA  **ODOBRENO** | IZNOS (UDIO) OPĆINE U PROJEKTU |
|  |  |  |  |  |
| Ulica Alojzija Stepinca u Petrijancu – rekonstrukcija ceste | 611.003,59 kn | 274.951,62 kn | 150.000,00 kn | 461.003,59 kn |
| Radnička ulica u Majerju – rekonstrukcija ceste | 1.238.937,50 kn | 450.000,00 kn | 315.000,00 kn | 923.937,50 kn |
| Gradnja punionice vozila na električnu energiju | 131.666,88 kn | 52.666,75 kn | 36.418,25 kn | 95.248,63 kn |
| Sufinanciranje kupnje energetski učinkovitog vozila | 225.125,00 kn | 90.050,00 kn | 80.000,00 kn | 145.125,00 kn |
| Trg Svetog Petra i Pavla i župno dvorište – Ministarstvo kulture | 34.000,00 kn | 34.000,00 kn | 30.000,00 | 4.000,00 |
|  | | | | |
| **UKUPNO** | **2.240.732,97** | **901.668,37** | **611.418,25** | **1.629.314,72** |

**V. ZAKLJUČAK**

Ovo Izvješće predstavlja kratak pregled aktivnosti u razdoblju od 01. siječnja do 30. lipnja 2019. godine.

Općinski načelnik uz stručnu, administrativnu i tehničku potporu službi u Općini Petrijanec, a u okviru financijskih mogućnosti planiranih Proračunom, nastojao je u izvještajnom razdoblju obavljati poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana Općine Petrijanec te je nastojao odgovorno i kvalitetno ispuniti svoju obvezu vođenja izvršnih poslova Općine Petrijanec kao jedinice lokalne samouprave.

Pozivam vijećnike Općine Petrijanec i sve građane da kada imaju potrebu, nekakav prijedlog ili problem, dođu kako bismo zajednički pokušali riješiti naše probleme i ostvariti naše planove.

Svim vijećnicima, suradnicima, službenicima u općinskoj upravi, zahvaljujem na razumijevanju, pomoći, povjerenju i suradnji.

S poštovanjem.

OPĆINSKI NAČELNIK

Željko Posavec, mag.ing.mech., v. r.

**Dostaviti:**

1. Vijećnicima Općinskog vijeća Općine Petrijanec
2. Pismohrana, ovdje